Iga kahe aasta tagant toimub Helsingis teadusnädal. Seda on korraldatud juba 30 aastat. Õieti tehti esimene katse aastal 1922, seejärel 1926 ja siis 1954. Kuid 1977. aastast alates on iga kahe aasta tagant üritust käigus hoitud. Mis on tagasihoidlik sõna ettevõtmise kohta, kus esineb viie päeva jooksul 300  teadlast, kunstnikku, kirjanikku, muusikut, poliitikut. "Tegemist on Soome teaduskogukonna suure talguprojektiga," iseloomustas ürituse korraldustoimkonna pikaaegne peasekretär Jan Rydman.